2018. gada 28. augustā Noteikumi Nr. 546

Rīgā (prot. Nr. 40 6. §)

**Grozījumi Ministru kabineta 2016. gada 25. oktobra noteikumos Nr. 692 "Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.2. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu un

Jaunuzņēmumu darbības atbalsta likuma

7. panta trešo daļu

Izdarīt Ministru kabineta 2016. gada 25. oktobra noteikumos Nr. 692 "Darbības programmas "Izaugsme un nodarbinātība" 1.2.1. specifiskā atbalsta mērķa "Palielināt privātā sektora investīcijas P&A" 1.2.1.2. pasākuma "Atbalsts tehnoloģiju pārneses sistēmas pilnveidošanai" īstenošanas noteikumi"" (Latvijas Vēstnesis, 2016, 218. nr.; 2017, 84., 222. nr.; 2018, 23. nr.) šādus grozījumus:

1. Izteikt 2.7. apakšpunktu šādā redakcijā:

"2.7. jauns produkts programmatūras jomā ir:

2.7.1. jaunas operētājsistēmas vai programmēšanas valodas izstrāde;

2.7.2. uz oriģinālām tehnoloģijām pamatotas jaunas meklētājprogrammas izstrāde un ieviešana;

2.7.3. konfliktu risināšanas aktivitātes aparatūrā vai programmatūrā, pamatojoties uz sistēmas vai tīkla pārprojektēšanas procesu;

2.7.4. jauna vai efektīvāka algoritma izveide, pamatojoties uz jauniem paņēmieniem;

2.7.5. jauna un oriģināla šifrēšanas vai drošības paņēmiena izveide;".

2. Izteikt 3.9. apakšpunktu šādā redakcijā:

"3.9. programmatūras jomā:

3.9.1. uzņēmējdarbībā izmantojamas programmatūras un informācijas sistēmas izstrādi, izmantojot zināmas metodes un esošus programmatūras rīkus;

3.9.2. tīmekļvietņu vai programmatūras izveidi, izmantojot esošus rīkus;

3.9.3. šifrēšanu, drošības pārbaužu un datu integritātes testēšanas standartmetožu izmantošanu;

3.9.4. lietojumprogrammu papildināšanu ar jaunu funkcionalitāti lietotājiem, tostarp pamata datu ievadīšanas funkcionalitāti;

3.9.5. ierasto esošo sistēmu un programmu atkļūdošanu, ja vien tas netiek izdarīts pirms eksperimentālās izstrādes procesa beigām;

3.9.6. produkta pielāgošanu konkrētam lietojumam, ja vien šā procesa laikā netiek pievienotas zināšanas, kas būtiski uzlabo pamatprogrammu."

3. Aizstāt 4. punktā vārdus "veicināt inovācijas aktivitātes sīkajos (mikro), mazajos un vidējos komersantos" ar vārdiem "veicināt inovācijas aktivitāti sīkajos (mikro), mazajos, vidējos un lielajos komersantos".

4. Papildināt noteikumus ar 8.2.4. apakšpunktu šādā redakcijā:

"8.2.4. atbalstīto komersantu skaits – 320, tai skaitā līdz 2018. gada 31. decembrim ir atbalstīti 48 komersanti;".

5. Aizstāt 8.4. apakšpunktā skaitli "6 352 941" ar skaitli "2 700 000".

6. Aizstāt 15. punktā vārdu "Vienoto" ar vārdu "Vienotā".

7. Izteikt 17.1.7. apakšpunktu šādā redakcijā:

"17.1.7. inovāciju vaučeru atbalsta pakalpojumu nodrošināšana sīkajiem (mikro), mazajiem, vidējiem un lielajiem komersantiem;".

8. Izteikt 17.1.10. apakšpunktu šādā redakcijā:

"17.1.10. Latvijas tēla veidošana ārvalstīs inovāciju jomā, tai skaitā veicinot jaunuzņēmumu veidošanos un to atpazīstamību Latvijā un ārvalstīs, sniedzot informāciju un organizējot jaunuzņēmumu popularizēšanas pasākumus, tai skaitā nacionālos stendus, un piedaloties tajos, sekmējot investoru piesaisti jaunuzņēmumiem, izstrādājot mārketinga un publicitātes pasākumus, lai informētu sabiedrību par jaunuzņēmumu nozares aktualitātēm, organizējot seminārus un apmācības. Centrs izstrādā kārtību, kādā jaunuzņēmumiem tiek piešķirts atbalsts dalībai nacionālajos stendos, un saskaņo to ar atbildīgo iestādi;".

9. Izteikt 17.1.12. apakšpunktu šādā redakcijā:

"17.1.12. jaunuzņēmumu dalības veicināšana izstādēs, konferencēs, tirdzniecības misijās, kā arī tiešajās vizītēs pie potenciālā investora vai sadarbības partnera ārvalstīs. Centrs izstrādā kārtību, kādā jaunuzņēmumiem tiek piešķirts šajā punktā norādītais atbalsts, un saskaņo to ar atbildīgo iestādi;".

10. Papildināt noteikumus ar 17.1.15. apakšpunktu šādā redakcijā:

"17.1.15. atbalsta pakalpojumu nodrošināšana sīkajiem (mikro), mazajiem un vidējiem komersantiem dalībai Eiropas Savienības pētniecības un inovācijas pamatprogrammas "Apvārsnis 2020" apakšprogrammā "Mazo un vidējo komersantu instruments (*SME Instrument*)" (turpmāk – MVK instruments)."

11. Papildināt 18.1.11. apakšpunkta ievaddaļu aiz vārda "īstenošanai" ar vārdiem "(attiecas uz komersantu)".

12. Papildināt noteikumus ar 18.1.13. un 18.1.14. apakšpunktu šādā redakcijā:

"18.1.13. šo noteikumu 17.1.10. apakšpunktā minēto darbību ietvaros, organizējot jaunuzņēmumiem nacionālos stendus starptautiskās izstādēs ārvalstīs, ir attiecināmas šādas izmaksu pozīcijas (attiecas uz minētās darbības organizētāju):

18.1.13.1. izstādes organizatora noteiktās izmaksas (dalības maksa, reģistrācijas maksa, ekspozīcijas laukuma, stenda nomas, tehniskā aprīkojuma, interneta, elektrības, ūdens, kanalizācijas, stenda uzkopšanas izmaksas un izmaksas, kas saistītas ar informācijas ievietošanu izstādes katalogā un dalībnieku karšu iegādi);

18.1.13.2. stenda dizaina izstrādes, izgatavošanas, nomas, uzstādīšanas un stenda darbības nodrošināšanas izmaksas izstādes laikā;

18.1.13.3. stenda, tehniskā aprīkojuma, mārketinga materiālu, prezentācijas un degustācijas materiālu transportēšanas izmaksas līdz izstādes norises vietai un atpakaļ no tās, iekraušanas, izkraušanas un uzglabāšanas izmaksas;

18.1.13.4. stenda apdrošināšanas izmaksas transportēšanas un ekspozīcijas laikā;

18.1.13.5. darba semināru, prezentāciju, degustāciju, konferenču, preses konferenču un citu ar projekta mērķa sasniegšanu saistītu pasākumu organizēšanas izmaksas (tai skaitā telpu noma, tulkošanas pakalpojumi, tehniskā aprīkojuma, mārketinga materiālu, prezentācijas un degustācijas materiālu transportēšana, iekraušana, izkraušana un uzglabāšana, produktu iegāde, dalībnieku piesaiste, konsultantu, ēdināšanas, transporta pakalpojumu nodrošināšanas un reprezentācijas izmaksas);

18.1.13.6. mārketinga un reklāmas materiālu iegādes izmaksas (tai skaitā dizaina izstrāde, satura izstrāde, tulkošana, izgatavošana, uzglabāšana (ārpakalpojuma veidā) un izplatīšana) un mārketinga aktivitātes apmeklētāju piesaistei;

18.1.13.7. publicitātes izmaksas ārvalstu plašsaziņas līdzekļos, tai skaitā teksta sagatavošana, tulkošana un maketa sagatavošana;

18.1.13.8. konsultāciju pakalpojumi;

18.1.13.9. reprezentācijas izdevumi izstādēs un ar izstādēm saistītajos pasākumos (tai skaitā darba semināros, prezentācijās, konferencēs, preses konferencēs, darījuma tikšanās), nepārsniedzot vienu procentu no projekta kopējām attiecināmajām izmaksām;

18.1.13.10. stenda organizēšanas pakalpojuma izmaksas;

18.1.13.11. tulkošanas pakalpojumu izmaksas;

18.1.13.12. komandējuma izmaksas centra darbiniekiem, tai skaitā transports, naktsmītnes un dienas nauda;

18.1.14. šo noteikumu 17.1.12. apakšpunktā minēto darbību ietvaros, organizējot jaunuzņēmumiem tirdzniecības misijas,ir attiecināmas šādas izmaksu pozīcijas (attiecas uz minētās darbības organizētāju):

18.1.14.1. telpu nomas un tehniskā aprīkojuma izmaksas;

18.1.14.2. tulkošanas pakalpojumu izmaksas;

18.1.14.3. ēdināšanas, transporta pakalpojumu un reprezentācijas izmaksas;

18.1.14.4. reklāmas un mārketinga kampaņas koncepcijas izstrādes izmaksas;

18.1.14.5. mārketinga un reklāmas materiālu iegādes izmaksas (tai skaitā videomateriālu un interaktīvo risinājumu, piemēram, mobilo lietotņu, iegāde, dizaina izstrāde, satura izstrāde, tulkošana, izgatavošana, maketēšana un uzglabāšana (ārpakalpojuma veidā), maksa par izplatīšanu un izvietošanu dažādos informācijas nesējos (piemēram, brošūras, bukleti, plakāti, interneta un drukātie plašsaziņas līdzekļi, zibatmiņas, CD, DVD, nodrošinot to aktualizāciju)) un mārketinga aktivitātes apmeklētāju piesaistei;

18.1.14.6. publicitātes izmaksas ārvalstu plašsaziņas līdzekļos, tai skaitā teksta sagatavošanas, tulkošanas un maketa sagatavošanas izmaksas;

18.1.14.7. mārketinga materiālu, prezentācijas un degustācijas materiālu transportēšanas, iekraušanas, izkraušanas un uzglabāšanas izmaksas, produktu iegādes izmaksas;

18.1.14.8. pieejas tiesību iegāde ārējām datubāzēm;

18.1.14.9. tirgus pētījumu iegādes izmaksas;

18.1.14.10. nepieciešamo ārpakalpojumu (konsultantu) izmaksas saistībā ar sagatavošanās pasākumiem, lai ieietu jaunos ārējos tirgos;

18.1.14.11. komandējuma izmaksas centra darbiniekiem, kas piedalās tirdzniecības misiju sagatavošanā un to norisē, tai skaitā transports, viesnīcas (naktsmītnes) un dienas nauda."

13. Papildināt noteikumus ar 18.1 punktu šādā redakcijā:

"18.1 Šo noteikumu 18.1.13. un 18.1.14. apakšpunktā minētās izmaksas, kas radušās, organizējot jaunuzņēmumu dalību izstādēs, konferencēs un tirdzniecības misijās šo noteikumu 17.1.10. un 17.1.12. apakšpunktā minēto darbību ietvaros, tiek uzskaitītas par *de minimis* atbalstu komersantam atbilstoši *de minimis* atbalsta nosacījumiem, piemērojot 100 % intensitāti."

14. Papildināt 28.1 punktu aiz skaitļa "17.1.2." ar skaitli "17.1.6.".

15. Papildināt noteikumus ar 29.1 punktu šādā redakcijā:

"29.1 Pētniecības organizācijas var pretendēt uz atbalstu intelektuālā īpašuma tiesību reģistrācijai vienam ar saimniecisko darbību nesaistītam projektam līdz 25 000 *euro* ar maksimāli pieļaujamo atbalsta intensitāti līdz 90 %."

16. Papildināt noteikumus ar 30.1 punktu šādā redakcijā:

"30.1 Šo noteikumu 30. punktā minēto atbalsta apjomu vienam tehnoloģiju pārneses un ar saimniecisku darbību nesaistītam pētniecības projektam iespējams palielināt līdz 600 000 *euro* ar maksimāli pieļaujamo atbalsta intensitāti vienam projektam līdz 90 %, ja:

30.11. projekta īstenošanas laikā paredzams komercializācijas izmaksu pieaugums un projekts saņēmis šo noteikumu 23. punktā minētās vērtēšanas komisijas saskaņojumu;

30.12. projektam ir augsts komercializācijas potenciāls."

17. Izteikt 31. punkta ievaddaļu šādā redakcijā:

"31. Šo noteikumu 29.1, 30. un 30.1 punktā minēto finansējumu var saņemt pētniecības organizācijas, lai turpinātu tehnoloģiju pārneses un pētniecības projektus, kuri atbilst visiem šiem nosacījumiem:".

18. Izteikt 34.1. apakšpunktu un 34.2. apakšpunkta ievaddaļu šādā redakcijā:

"34.1. šo noteikumu 33.1. apakšpunktā minētās atbalstāmās darbības īstenošanai attiecināmas šādas tiešās izmaksas:

34.1.1. projekta īstenošanas personāla atlīdzības izmaksas, tai skaitā darba samaksa, valsts sociālās apdrošināšanas obligātās iemaksas, pabalsti un kompensācijas. Atlīdzības izmaksas ir uzskatāmas par attiecināmām, ja projektā iesaistītais personāls vismaz 30 % no darba laika ir ieguldījis projektā un tas ir uzrādīts darba laika uzskaites sistēmā vai darba laika uzskaites tabulā. Ja projektā iesaistītais personāls ir ieguldījis mazāk nekā 30 % no darba laika, atlīdzības izmaksas nosaka pēc stundas tarifa likmes, ņemot vērā nostrādāto stundu skaitu, un ir attiecināma tikai darbinieka darba samaksa bez piemaksām un sociālo garantiju izmaksām;

34.1.2. ārpakalpojumu un piegāžu izmaksas;

34.2. šo noteikumu 33.2. apakšpunktā minētās darbības īstenošanai attiecināmas šādas tiešās izmaksas (izmaksas ir attiecināmas tikai tiktāl, cik tās attiecas uz konkrēto projektu):".

19. Svītrot 34.3. apakšpunktā vārdus "tehniski ekonomiskās priekšizpētes".

20. Izteikt 38.1.3. apakšpunktu šādā redakcijā:

"38.1.3. instrumentu, iekārtu un to aprīkojuma noma un datorprogrammu licenču tehniskā noma, ciktāl tos izmanto pētniecības darbībām;".

21. Papildināt noteikumus ar 38.1.5.1 apakšpunktu šādā redakcijā:

"38.1.5.1 datorprogrammas un to licences iegādes izmaksas, ja tās iegādātas pēc pētījuma uzsākšanas un uz noteiktu laiku, kas nepārsniedz pētījuma īstenošanas termiņu;".

22. Aizstāt 40. punktā vārdus "veicināt inovācijas aktivitāti sīkajos (mikro), mazajos un vidējos komersantos" ar vārdiem "veicināt inovācijas aktivitāti sīkajos (mikro), mazajos, vidējos un lielajos komersantos".

23. Papildināt noteikumus ar 41.8. un 41.9. apakšpunktu šādā redakcijā:

"41.8. ārējā eksperta veikts produkta, tehnoloģijas vai pakalpojuma attīstīšanas potenciāla izvērtējums;

41.9. dizainera pakalpojums jauna produkta, procesa un stratēģijas izstrādei inovāciju ieviešanai uzņēmumā."

24. Papildināt noteikumus ar 41.1 punktu šādā redakcijā:

"41.1 Šo noteikumu 17.1.15. apakšpunktā minētās atbalstāmās darbības ietvaros ir atbalstāma tehniski ekonomiskā priekšizpēte projekta pieteikuma ietvaros, kuru iesniedz MVK instrumenta 2. fāzē."

25. Izteikt 42. un 43. punktu šādā redakcijā:

"42. Atbalstu šo noteikumu 41. un 41.1 punktā minētajām darbībām var saņemt Latvijas Republikas Uzņēmumu reģistra komercreģistrā reģistrēts komersants, kas atbilst sīkā (mikro), mazā vai vidējā komersanta statusam saskaņā ar regulas Nr. 651/2014 I pielikumā noteikto definīciju, vai komersants, kas atbilst lielā komersanta statusam saskaņā ar regulas Nr. 651/2014 2. panta 24. punktā noteikto definīciju.

43. Šo noteikumu 41.1., 41.2., 41.3., 41.4., 41.5., 41.6., 41.8. un 41.9. apakšpunktā minēto darbību īstenošanai finansējuma saņēmējs šo noteikumu 42. punktā minētajiem komersantiem izsniedz vaučeru projekta īstenošanai. Inovāciju vaučerā tiek norādīts tā numurs, derīguma termiņš, summa, vaučera izmantošanas mērķis un komersants, kam tas izsniegts. Finansējuma saņēmējs izstrādā kārtību, kādā komersantam tiek izsniegts vaučers, tiek nodrošināta vaučera aprite un izmantošanas uzraudzība."

26. Svītrot 43.1 un 44. punktu.

27. Izteikt 45.1. apakšpunkta ievaddaļu šādā redakcijā:

"45.1. komersants, izņemot komersantu, kuram atbalstu piešķir saskaņā ar normatīvajiem aktiem jaunuzņēmumu darbības atbalsta jomā, var piesaistīt ne vairāk kā trīs augstas kvalifikācijas darbiniekus, kuri atbilst vismaz vienai no šādām pazīmēm:".

28. Papildināt noteikumus ar 45.6. apakšpunktu šādā redakcijā:

"45.6. piesaistītais darbinieks pēdējos trīs gadus nav strādājis pie komersanta un tā saistīto personu grupā. Prasība neattiecas uz komersantu, kuram atbalstu piešķir saskaņā ar normatīvajiem aktiem jaunuzņēmumu darbības atbalsta jomā."

29. Izteikt 46. punktu šādā redakcijā:

"46. Šo noteikumu 41.1., 41.2., 41.3., 41.4. un 41.8. apakšpunktā minēto darbību izmaksas ir attiecināmas, ja tās nodrošina pētniecības organizācija, kura atbilst vienam no šādiem nosacījumiem:

46.1. pētniecības organizācija ir Izglītības un zinātnes ministrijas Zinātnisko institūciju reģistrā reģistrēta augstskola, kas ir atvasināta publiska persona, šīs augstskolas aģentūra vai augstskolas struktūrvienība, kā arī zinātniskais institūts, kas ir atvasināta publiska persona;

46.2. pētniecības organizācija ir reģistrēta Eiropas Savienības dalībvalstī, Eiropas Ekonomikas zonas (EEZ) valstī vai Šveices Konfederācijā;

46.3. pētniecības organizācija ir reģistrēta Izglītības un zinātnes ministrijas Zinātnisko institūciju reģistrā, un tai saskaņā ar Izglītības un zinātnes ministrijas veikto Latvijas zinātnes starptautisko izvērtējumu ir piešķirts vērtējums 4 vai 5."

30. Papildināt noteikumus ar 47.1 punktu šādā redakcijā:

"47.1 Šo noteikumu 41.1., 41.4., 41.8. un 41.9. apakšpunktā minēto darbību izmaksas komersantiem ir attiecināmas, ja tās nodrošina Eiropas Savienības dalībvalstī, Eiropas Ekonomikas zonas (EEZ) valstī vai Šveices Konfederācijā reģistrēts komersants, kas atbilst centra noteiktajiem kritērijiem."

31. Svītrot 49. punktu.

32. Izteikt 50. punktu šādā redakcijā:

"50. Šo noteikumu 41. un 41.1 punktā minētajām darbībām piešķirto atbalstu īsteno atklāta atbalsta pieteikumu konkursa veidā. Finansējuma saņēmējs atbalsta pieteikumu vērtē saskaņā ar finansējuma saņēmēja izstrādātiem atbalsta pieteikumu vērtēšanas kritērijiem, vērtēšanas kārtību (metodiku), kura satur informāciju, kā piešķir un uzskaita komercdarbības atbalstu komersantiem saskaņā ar šo noteikumu [19. punktā](https://likumi.lv/ta/id/286262#p19) minēto stratēģiju. Lēmumu par atbalsta piešķiršanu finansējuma saņēmējs pieņem atbilstoši pieteikuma vērtēšanas rezultātiem."

33. Izteikt 50.2 punktu šādā redakcijā:

"50.2 Jaunuzņēmumam šo noteikumu 41.7. apakšpunktā minētās darbības ietvaros atbalsta pieteikumu vērtē un lēmumu par atbalsta piešķiršanu pieņem saskaņā ar normatīvajiem aktiem jaunuzņēmumu darbības atbalsta jomā. Komersantam, kas neatbilst jaunuzņēmuma statusam, lēmumu par atbalsta piešķiršanu pieņem atbilstoši šo noteikumu 50. punktam."

34. Svītrot 51. un 51.1 punktu.

35. Izteikt 52. un 53. punktu šādā redakcijā:

"52. Maksimālais īstenošanas laiks:

52.1. šo noteikumu 41. punktā minētajām darbībām ir 12 mēneši no dienas, kad pieņemts lēmums par atbalsta piešķiršanu, bet ne ilgāk kā līdz 2022. gada 30. jūnijam;

52.2. jaunuzņēmumiem šo noteikumu 41.7. apakšpunktā minētajai darbībai tiek noteikts saskaņā ar normatīvajiem aktiem jaunuzņēmumu darbības atbalsta jomā, bet ne ilgāk kā līdz dienai, kad pagājuši pieci gadi kopš komersanta reģistrēšanas komercreģistrā, un ne ilgāk kā līdz 2022. gada 30. jūnijam;

52.3. šo noteikumu 41.1 punktā minētajām darbībām ir 24 mēneši no dienas, kad pieņemts lēmums par atbalsta piešķiršanu, bet ne ilgāk kā līdz 2020. gada 31. decembrim.

53. Atbalsta pieteikuma maksimālais atbalsta līdzfinansējuma apmērs:

53.1. vienai komersanta saistīto personu grupai pieteikuma ietvaros nepārsniedz 5 000 *euro* šo noteikumu 41.1., 41.2., 41.3. un 41.4. apakšpunktā minētajām darbībām, ja komersants iepriekš nav saņēmis valsts atbalstu sadarbībai ar šo noteikumu 46. punktā minētajām pētniecības organizācijām tehnoloģiju pārneses programmas īstenošanas ietvaros. Atbalsts komersantam tiek piešķirts kā vienreizējs atbalsta pasākums;

53.2. viena pieteikuma ietvaros nepārsniedz 25 000 *euro* šo noteikumu 41.1., 41.2., 41.3., 41.4., 41.5., 41.6. un 41.7. apakšpunktā minētajām darbībām. Īstenojot šo noteikumu 41.7. apakšpunktā minēto darbību, atbalsta ierobežojums neattiecas uz komersantu, kuram atbalstu piešķir saskaņā ar normatīvajiem aktiem jaunuzņēmumu darbības atbalsta jomā;

53.3. viena pieteikuma ietvaros nepārsniedz 50 000 *euro* šo noteikumu 41.1 punktā minētajai darbībai. Minētās darbības īstenošanai atbalsts tiek piešķirts vienreizēja maksājuma veidā;

53.4. vienai komersanta saistīto personu grupai pasākuma ietvaros nepārsniedz 5 000 *euro* šo noteikumu 41.8. un 41.9. apakšpunktā minētajai darbībai;

53.5. vienai komersanta saistīto personu grupai kopā viena jauna produkta vai tehnoloģijas izstrādei nepārsniedz 25 000 *euro*, neieskaitot atbalstu, kas komersantam tiek piešķirts saskaņā ar normatīvajiem aktiem jaunuzņēmumu darbības atbalsta jomā šo noteikumu 41.7. apakšpunktā minētās darbības īstenošanai."

36. Svītrot 54. un 54.1 punktu.

37. Papildināt noteikumus ar 55.1 punktu šādā redakcijā:

"55.1 Komersants var saņemt atbalstu šo noteikumu 41.1 punktā minētās darbības īstenošanai, ja tas saņēmis Eiropas Komisijas Izcilības zīmoga sertifikātu (*Seal of Excellence*) par iesniegto projekta pieteikumu MVK instrumenta 1. fāzē."

38. Izteikt 56. punkta ievaddaļu šādā redakcijā:

"56. Komersants nevar pretendēt uz atbalsta saņemšanu, ja:".

39. Papildināt noteikumus ar 56.3. apakšpunktu šādā redakcijā:

"56.3. tas atbilst grūtībās nonākuša komersanta statusam saskaņā ar regulas Nr. 651/2014 2. panta 18. punktu. Prasība attiecas uz komersantu, ja atbalsts tiek piešķirts saskaņā ar regulu Nr. 651/2014."

40. Papildināt 57. punktu aiz skaitļa "41." ar vārdu un skaitli "un 41.1".

41. Izteikt 58. punktu šādā redakcijā:

"58. Pasākuma ietvaros komersants katru nākamo atbalsta pieteikumu šo noteikumu [41.1](https://likumi.lv/ta/id/286262#n41.1)., [41.2](https://likumi.lv/ta/id/286262#n41.2)., [41.3](https://likumi.lv/ta/id/286262#n41.3)., [41.4](https://likumi.lv/ta/id/286262#n41.4)., [41.5](https://likumi.lv/ta/id/286262#n41.5). un 41.6. apakšpunktā minēto darbību īstenošanai var iesniegt, ja ir īstenots iepriekšējais apstiprinātais atbalsta pieteikums, pieņemts lēmums par iepriekšējā atbalsta pieteikuma noraidīšanu vai sniegts atzinums par to, ka lēmumā par atbalsta pieteikuma apstiprināšanu ar nosacījumu ietvertie nosacījumi nav izpildīti."

42. Papildināt 59. punktu aiz skaitļa "41." ar vārdu un skaitli "un 41.1".

43. Papildināt 60. punktu aiz skaitļa "41." ar vārdu un skaitli "un 41.1".

44. Papildināt noteikumus ar 60.1 punktu šādā redakcijā:

"60.1 Šo noteikumu 41.1 [punktā](https://likumi.lv/ta/id/286262#p41) minētās atbalstāmās darbības izmaksas ir attiecināmas, ja līdz noslēguma pārskata iesniegšanas dienai komersants iesniedzis apliecinājumu par projekta pieteikuma iesniegšanu MVK instrumenta 2. fāzē."

45. Aizstāt 61. punktā skaitli un vārdu "1. pielikuma" ar skaitli un vārdu "I pielikuma".

46. Papildināt 62. punktu aiz skaitļa "41." ar vārdu un skaitli "un 41.1".

47. Papildināt 64. punkta ievaddaļu aiz skaitļa "41." ar vārdu un skaitli "un 41.1".

48. Izteikt 65. punktu šādā redakcijā:

"65. Finansējuma saņēmējam, vērtējot starpposma vai noslēguma pārskatu par šo noteikumu [41. un 41.1 punktā](https://m.likumi.lv/ta/id/286262#p41) minētās darbības īstenošanu, ir tiesības pieprasīt no komersanta papildu informāciju."

49. Izteikt VIII nodaļas nosaukumu šādā redakcijā:

"**VIII. Ar komercdarbības atbalsta saņemšanu saistītie nosacījumi,**

**ja komercdarbības atbalsts tiek piešķirts saskaņā ar Komisijas regulu Nr. 1407/2013**".

50. Izteikt 80. punktu šādā redakcijā:

"80. Atbalstu komersantiem šo noteikumu 17.1.10. un [17.1](https://likumi.lv/ta/id/286262#p17.1).[12.](https://likumi.lv/ta/id/286262#p12)apakš­punktā un [41. un 41.1 punktā](https://likumi.lv/ta/id/286262#p41) minētajām darbībām sniedz saskaņā ar Eiropas Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013) un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem. Sniegtais atbalsts ir uzskatāms par komercdarbības atbalstu komersantam."

51. Papildināt noteikumus ar 80.1 un 80.2 punktu šādā redakcijā:

"80.1 Maksimālā atbalsta intensitāte, ja komercdarbības atbalsts tiek piešķirts saskaņā ar Komisijas regulu Nr. [1407/2013](http://eur-lex.europa.eu/eli/reg/2013/1407/oj/?locale=LV):

80.11. šo noteikumu [41.1](https://likumi.lv/ta/id/286262#n41.1)., [41.2](https://likumi.lv/ta/id/286262#n41.2)., [41.3](https://likumi.lv/ta/id/286262#n41.3). un [41.4](https://likumi.lv/ta/id/286262#n41.4). apakšpunktā minētajām darbībām, ievērojot šo noteikumu 53.1. apakšpunktā minētos nosacījumus, sīkajam (mikro), mazajam un vidējam komersantam ir 100 % no ārpakalpojuma izmaksām, bet lielajam komersantam – 85 % no ārpakalpojuma izmaksām;

80.12. šo noteikumu [41.1](https://likumi.lv/ta/id/286262#n41.1)., [41.2](https://likumi.lv/ta/id/286262#n41.2)., [41.3](https://likumi.lv/ta/id/286262#n41.3)., [41.4](https://likumi.lv/ta/id/286262#n41.4)., [41.5](https://likumi.lv/ta/id/286262#n41.5)., [41.6](https://likumi.lv/ta/id/286262#n41.6)., 41.8. un 41.9. apakšpunktā minētajām darbībām komersantam ir 85 % no ārpakalpojumu izmaksām;

80.13. šo noteikumu 41.7. apakšpunktā minētajai darbībai komersantam ir 45 % no šo noteikumu [47. punktā](https://likumi.lv/ta/id/286262#p47) minētajām izmaksām;

80.14. šo noteikumu 41.1 punktā minētajai darbībai komersantam ir 100 %.

80.2 Šo noteikumu 18.1.11. apakšpunktā minētajām izmaksām maksimāli pieļaujamā finansējuma intensitāte ir 70 %."

52. Papildināt noteikumus ar IX nodaļu šādā redakcijā:

"**IX. Ar komercdarbības atbalsta saņemšanu saistītie nosacījumi,**

**ja komercdarbības atbalsts tiek piešķirts saskaņā ar regulu Nr. 651/2014**

89. Atbalstu komersantiem šo noteikumu 41.1., 41.2., 41.3. apakšpunktā un 41.1punktā minētajām darbībām sniedz saskaņā ar regulas Nr. 651/2014 25. pantu, atbalstu šo noteikumu 41.5. apakšpunktā minētajai darbībai – saskaņā ar regulas 651/2014 28. pantu, bet šo noteikumu 41.8. un 41.9. apakšpunktā minētajām darbībām – saskaņā ar regulas Nr. 651/2014 18. pantu. Sniegtais atbalsts ir uzskatāms par komercdarbības atbalstu komersantam.

90. Maksimālā atbalsta intensitāte atbilstoši regulas Nr. 651/2014 25. panta 5. punkta "b", "c" un "d" apakšpunktam, 6. punkta "a" apakšpunktam un 7. punktam:

90.1. šo noteikumu 41.1. un 41.2. apakšpunktā un 41.1 punktā minētajām darbībām sīkajiem (mikro) un mazajiem komersantiem ir 70 %, vidējiem komersantiem – 60 %, bet lielajiem komersantiem – 50 %;

90.2. šo noteikumu 41.3. apakšpunktā minētajai darbībai sīkajiem (mikro) un mazajiem komersantiem ir 45 %, vidējiem komersantiem – 35 %, bet lielajiem komersantiem – 25 %.

91. Maksimālā atbalsta intensitāte atbilstoši regulas Nr. 651/2014 28. panta 3. punktam šo noteikumu 41.5. apakšpunktā minētajām darbībām sīkajiem (mikro), mazajiem un vidējiem komersantiem ir 50 %.

92. Maksimālā atbalsta intensitāte atbilstoši regulas Nr. 651/2014 18. panta 2. punktam šo noteikumu 41.8. un 41.9. apakšpunktā minētajām darbībām sīkajiem (mikro), mazajiem un vidējiem komersantiem ir 50 %.

93. Finansējumu šo noteikumu 41.1. apakšpunktā un 41.1 punktā minētajām darbībām sniedz atbilstoši regulas Nr. 651/2014 25. panta 3. un 4. punktā noteiktajām attiecināmajām izmaksām.

94. Finansējumu šo noteikumu 41.2. un 41.3. apakšpunktā minētajām darbībām sniedz atbilstoši regulas Nr. 651/2014 25. panta 3. punktā noteiktajām attiecināmajām izmaksām.

95. Finansējumu šo noteikumu 41.5. apakšpunktā minētajām darbībām sniedz atbilstoši regulas Nr. 651/2014 28. panta 2. punkta "a" apakšpunktā noteiktajām attiecināmajām izmaksām.

96. Finansējumu šo noteikumu 41.8. un 41.9. apakšpunktā minētajām darbībām sniedz atbilstoši regulas Nr. 651/2014 18. panta 3. punktā noteiktajām attiecināmajām izmaksām.

97. Atbalstu, kas sniegts citā atbalsta programmā vai individuālajā projektā, vienām un tām pašām attiecināmajām izmaksām var apvienot, nepārsniedzot maksimāli pieļaujamo atbalsta intensitāti, kas noteikta šo noteikumu 90., 91. un 92. punktā. Visas attiecināmās izmaksas, kas pārsniedz Komisijas noteikto maksimāli pieļaujamo intensitāti, atbalsta saņēmējs sedz no līdzekļiem, kas nav saistīti ar jebkādu valsts atbalstu, tai skaitā *de minimis* atbalstu.

98. Šo noteikumu 41.1., 41.2., 41.3., 41.5., 41.8. un 41.9. apakšpunktā un 41.1 punktā minētās darbības ir atbalstāmas no brīža, kad projekta iesniedzējs ir iesniedzis finansējuma saņēmējam iesniegumu par projekta īstenošanu, ievērojot regulas Nr. 651/2014 6. panta 2. punktā minētos nosacījumus par stimulējošo ietekmi. Darbu uzsākšana atbilst regulas Nr. 651/2014 2. panta 23. punktā minētajai definīcijai.

99. Ja pēc komercdarbības atbalsta piešķiršanas finansējuma saņēmējs konstatē, ka netika ievērotas šo noteikumu 98. punktā minētās prasības par stimulējošo ietekmi, projekta īstenošanai piešķirtais publiskais finansējums uzskatāms par nepamatoti piešķirtu. Šādā gadījumā komersants pilnībā atmaksā finansējuma saņēmējam saņemto publisko finansējumu.

100. Finansējuma saņēmējs lēmumu par atbalsta piešķiršanu saskaņā ar regulu Nr. 651/2014 var pieņemt līdz šīs regulas darbības beigām jeb līdz 2021. gada 30. jūnijam.

101. Finansējuma saņēmējs un komersants nodrošina projekta dokumentācijas uzglabāšanu atbilstoši regulas Nr. 651/2014 12. panta 1. punktā noteiktajam.

102. Finansējuma saņēmējs nodrošina informācijas publicēšanas un pieejamības nosacījumu izpildi atbilstoši regulas Nr. 651/2014 9. panta 1. un 4. punktā noteiktajam.

103. Komersantam atbalstu nepiešķir, ja tas atbilst kādai no regulas Nr. 651/2014 1. panta 3. punkta "c", "d" vai "e" apakšpunktā minētajām nozarēm, ja iestājas kāds no regulas Nr. 651/2014 1. panta 5. punktā minētajiem nosacījumiem vai ja uz komersantu attiecas neizpildīts līdzekļu atgūšanas rīkojums saskaņā ar iepriekšēju Eiropas Komisijas lēmumu atbilstoši regulas Nr. 651/2014 1. panta 4. punkta "a" apakšpunktam."

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens